b"\n_START_ARTICLE_\nPol\xc3\xadtica de preservaci\xc3\xb3\n_START_PARAGRAPH_\nLa Pol\xc3\xadtica de preservaci\xc3\xb3 \xc3\xa9s la planificaci\xc3\xb3 i perioditzaci\xc3\xb3 de les acciones que portar\xc3\xa0 a terme una organitzaci\xc3\xb3 en un proc\xc3\xa9s programat i continu per a preservar els diferents recursos d'informaci\xc3\xb3 digital per a garantir-ne la seva conservaci\xc3\xb3._NEWLINE_No s'ha de confondre digitalitzaci\xc3\xb3 i preservaci\xc3\xb3 digital. La primera \xc3\xa9s una t\xc3\xa8cnica de transformaci\xc3\xb3 d'un recurs anal\xc3\xb2gic en un recurs digital i el segon s'encarrega de la conservaci\xc3\xb3 a llarg termini de tots els recursos digitals, ja siguin c\xc3\xb2pies digitals de recursos anal\xc3\xb2gics o de recursos o objectes digitals nascuts digitalment (born digital)._NEWLINE_La digitalitzaci\xc3\xb3 de recursos d'informaci\xc3\xb3 anal\xc3\xb2gics no implica per se una pol\xc3\xadtica de preservaci\xc3\xb3 que s'hauria d'aplicar als nous recursos o objectes digitals creats perqu\xc3\xa8 aquests siguin accessibles a llarg termini._NEWLINE_Una organitzaci\xc3\xb3 interessada a digitalitzar els seus fons ho pot fer per fer els recursos m\xc3\xa9s accessibles, per donar-los a con\xc3\xa8ixer i per a facilitar l'acc\xc3\xa9s a la informaci\xc3\xb3 (difusi\xc3\xb3) i / o per a la preservaci\xc3\xb3 dels recursos ja sigui per evitar la massiva manipulaci\xc3\xb3 dels originals anal\xc3\xb2gics o per disposar d'un substitut digital accessible.\n_START_SECTION_\nTipologia de formats\n_START_PARAGRAPH_\nDeterminar els formats d'emmagatzematge que s\xc3\xb3n preferibles, acceptables i problem\xc3\xa0tics, a partir d'aqu\xc3\xad podrem establir quins documents s\xc3\xb3n susceptibles a ser preservats i en quin format, a la vegada que definim quins presenten dificultats de conservaci\xc3\xb3 degut a les seves caracter\xc3\xadstiques t\xc3\xa8cniques i que per tant s'haur\xc3\xa0 de determinar una soluci\xc3\xb3 que ens permeti garantir el futur acc\xc3\xa9s.\n_START_SECTION_\nDepend\xc3\xa8ncia suports inform\xc3\xa0tics\n_START_PARAGRAPH_\nDeterminar quins instruments o programes s\xc3\xb3n necessaris perqu\xc3\xa8 els documents siguin accessibles i llegibles. Per tant \xc3\xa9s imprescindible tenir present que l'obsolesc\xc3\xa8ncia tecnol\xc3\xb2gica i la degradaci\xc3\xb3 dels suports \xc3\xa9s un problema real que en un futur ens pot dificultar l'acc\xc3\xa9s a la informaci\xc3\xb3.\n_START_SECTION_\nControl de les actualitzacions\n_START_PARAGRAPH_\n\xc3\x89s recomanable treballar per tal d'automatitzar el proc\xc3\xa9s garantir l'autenticitat i la integritat de les dades contingudes. Per aquest motiu \xc3\xa9s molt eficient l'elaboraci\xc3\xb3 d'un protocol d'actualitzaci\xc3\xb3 de les versions que ens permeti controlar l'evoluci\xc3\xb3 del proc\xc3\xa9s de digitalitzaci\xc3\xb3.\n_START_SECTION_\nAltres aspectes a tenir en compte\n_START_PARAGRAPH_\nExisteixen altres factors que poden modificar el document original, en la majoria de casos, es tracta d'errors humans provocats pel mal funcionament dels sistemes de telecomunicacions. Per\xc3\xb2 en tamb\xc3\xa9 s'ha de tenir en compte les possibles accions malintencionades com poden ser la injecci\xc3\xb3 de virus en el sistema que ens poden provocar uns danys irreversibles i que per tant s'ha de treballar per garantir el m\xc3\xa0xim nivell de seguretat.\n_START_SECTION_\nDirectrius per a la preservaci\xc3\xb3 del patrimoni digital\n_START_PARAGRAPH_\nLa UNESCO va publicar unes directrius l'any 2003 elaborades per la Biblioteca Nacional d'Austr\xc3\xa0lia que tenen com a principal objectiu orientar a les persones i organitzacions responsables de preservar el patrimoni digital, facilitant i promovent una actuaci\xc3\xb3 proactiva i din\xc3\xa0mica de les persones que configuren aquestes organitzacions. El contingut principal d'aquestes directrius se centra en la perspectiva de gesti\xc3\xb3, la t\xc3\xa8cnica i la pr\xc3\xa0ctica."